বাহুবল প্রতিনিধি ॥ দেশজুড়ে নির্বিচারে মানুষ হত্যা, পেট্রোলবোমা নিক্ষেপ, গাড়ি ভাংচুর, অগ্নিসংযোগ ও নৈরাজ্যের প্রতিবাদে সংরক্ষিত মহিলা এমপি আমাতুল কিবরিয়া কেয়া চৌধুরীর উদ্যোগে বাহুবলের মিরপুরে বিশাল মানববন্ধন অনুষ্ঠিত হয়েছে। মানববন্ধনে ব্যানার, ফেস্টুন ও প্লেকার্ড হাতে নিয়ে বিভিন্ন শ্রেণী-পেশার সহস্রাধিক লোক অংশগ্রহণ করে। গতকাল সোমবার সকাল ১০টা থেকে দুপুর ১২টা পর্যন্ত এ মানববন্ধন অনুষ্ঠিত হয়। এ সময় আমাতুল কিবরিয়া কেয়া চৌধুরী এমপি, সাবেক উপজেলা চেয়ারম্যান আব্দুল কাদির চৌধুরী, শ্রমিক নেতা আসকার আলী, আলিফ-সোবহান চৌধুরী কলেজের প্রতিষ্ঠাতা সদস্য ফজলুর রহমান চৌধুরী ও সাংবাদিক অভিজিৎ ভট্টাচার্য্য প্রমুখ বক্তব্য রাখেন। মানববন্ধনে মিরপুর আলিফ সোবহান চৌধুরী বিশ্ববিদ্যালয় কলেজ, মিরপুর ফয়জুন্নেছা উচ্চ বিদ্যালয়, বালিকা উচ্চ বিদ্যালয়, মিরপুর দাখিল মাদরাসা, সানশাইন প্রি-ক্যাডেট স্কুল, খায়রুন্নেছা লতিফ প্রি-ক্যাডেট স্কুল, ...